b'\n_START_ARTICLE_\nASPASIM\n_START_SECTION_\nReconeixements\n_START_PARAGRAPH_\nEl 2015 aquesta entitat va rebre la Creu de Sant Jordi "en reconeixement que el conjunt de la seva activitat educativa, ocupacional i residencial i els valors que transmet constitueixen un exemple molt v\xc3\xa0lid de suport als m\xc3\xa9s vulnerables i a la seva millor integraci\xc3\xb3 dins la societat"._NEWLINE_El 2006 el Govern de Catalunya va recon\xc3\xa8ixer l\'entitat amb el Premi Catalunya d\'Educaci\xc3\xb3 2006 que valora les iniciatives que destaquen per la traject\xc3\xb2ria, la tasca i la seva innovadora contribuci\xc3\xb3 a la doc\xc3\xa8ncia a Catalunya. A m\xc3\xa9s de la Fundaci\xc3\xb3 ASPASIM el 2006 aquest guard\xc3\xb3 tamb\xc3\xa9 fou per el mestre Josep Baluja del Camp d\'aprenentatge dels Monestirs del Cister (Espluga de Francol\xc3\xad) i el CEIP Bonavista de Tarragona\n_START_SECTION_\nHist\xc3\xb2ria [cal\xc2\xa0citaci\xc3\xb3]\n_START_PARAGRAPH_\nEl primer Centre fou fundat l\'any 1938 per Maria Mullerat, que juntament a la Pedagoga Vicenta Verd\xc3\xba, impartien classes de rehabilitaci\xc3\xb3 a un grup de nens amb dificultats d\xe2\x80\x99aprenentatge, per a poder-los integrar posteriorment a les Escoles Ordin\xc3\xa0ries._NEWLINE_L\'any 1970 es cre\xc3\xa0 l\'Associaci\xc3\xb3 de fam\xc3\xadlies amb el nom D\xe2\x80\x99 ASPASIM, que aleshores tenia ubicats els serveis al barri del Carmel, en una Masia anomenada CASA MORA._NEWLINE_L\'any 1985 ( Compra de la Finca del Carrer Mont d\xe2\x80\x99Ors\xc3\xa0, 22-24 de Vallvidrera- 1 Ha de terreny i 4 edificacions Q: 20A/10), conscients de les importants limitacions al nostre Projecte de futur, van traslladar els serveis, els centres di\xc3\xbcrns i sobretot les il\xc2\xb7lusions a l\'actual finca de Vallvidrera, creant al llarg d\xe2\x80\x99aquests darrers 30 anys diferents Serveis residencials per als nens i adults sense fam\xc3\xadlies o amb greus dificultats de conviv\xc3\xa8ncia dins del nucli familiar, a la Ciutat de Barcelona.'